《元老十二丈教授就馆西城因以寄之》
宋代·华镇

谁教蹇步蹑丹梯，曾是先生振所迷。始喜草庐依郡北，旋聆绛所出城西。

仪韶久合为虞凤，伏鹄犹劳似鲁鸡。却爱春风嘉树下，依然还见旧成蹊。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。